בבית משפט המחוזי בתל-אביב מ"ת 19/

 **בפני שופט תורן**

**המבקשת : מדינת ישראל**

 באמצעות פרקליטות מחוז ת"א (פלילי)

 רח' הנרייטה סולד 1, ת"א יפו תל-אביב, מיקוד 64924

 טלפון: 03-6949341 פקס: 03-6919108

**- נ ג ד -**

|  |  |  |
| --- | --- | --- |
|  |  |  |

המשיב: מלסה מאיר בן מלק ג'מבר

 ת.ז. .. יליד 01.09.1984

 מרחוב ... פתח תקווה

 טל': 03-9331742

 במעצר מיום 8.5.19

בקשה למעצר עד תום ההליכים המשפטיים

לפי סעיף 21 לחוק סדר הדין הפלילי (סמכויות אכיפה-מעצרים), התשנ"ו-1996

בית המשפט הנכבד מתבקש בזאת להורות על מעצרו של המשיב עד תום ההליכים המשפטיים נגדו.

ואלה נימוקי הבקשה:

1. לבית המשפט הנכבד הוגש נגד המשיב כתב אישום המייחס לו בשני אישומים, בין היתר, את העבירות הבאות: ניסיון אינוס עבירה לפי סעיף 345(א)(1) ביחד עם סעיף 25 לחוק העונשין התשל"ז – 1977 (להלן: החוק) ומעשה מגונה עבירה לפי סעיף 348(ג) לחוק.
2. על פי המיוחס למשיב בכתב האישום, באישום הראשון, התנפל המשיב, באור יום, על מתלוננת אשר צעדה לתומה ברחוב, הפילה על המדרכה, ובניגוד להסכמתה החופשית הרים את חצאיתה, הסיט את תחתוניה וביקש להחדיר את איבר מינו לאיבר מינה תוך שמצהיר על כך בפניה. המתלוננת תוך שניסתה להאבק, אחזה באיבר מינו וזעקה לעזרה. עוברי אורח שעברו במקום הרחיקו את המשיב מעליה.
3. על פי המיוחס למשיב בכתב האישום, באישום השני, התנפל המשיב ברחוב על מתלוננת אשר צעדה לתומה ברחוב, הצמידה לגדר, הניח את ידיו על חזה והצהיר בפניה שבכוונתו "לזיין אותה". המתלוננת הדפה אותו ורק נוכחות של עוברי אורח ברחוב הרחיקו את המשיב מפניה.
4. המשיב נעצר בתאריך 8.5.19, ומעצרו הוארך בהחלטת בית המשפט השלום בתל-אביב (כב' השופט דניאל בארי במסגרת תיק מ"י 20892-05-19) עד לתאריך 16.5.19 , בשעה 12:00.
5. בידי המבקשת ראיות לכאורה להוכחת אשמתו של המשיב, ובין היתר כדלקמן :
	1. הודעות מפורטות של שתי המתלוננות אשר מתארות את המעשים אשר ביצע בהן המשיב.
	2. באישום הראשון הודעות של עוברי האורח אשר צפו במשיב רץ אחרי המתלוננת, מפילה על המדרכה וכן הודעות של נוספים שתפסו את המשיב בעת ביצוע מעשיו והרחיקו מעל המתלוננת.
	3. המשיב, בשני האישומים, מודה בנוכחות במקום האירוע ומסר גירסתו לגבי השתלשלות האירועים והמניעים לפעולתו. כך באישום הראשון, מסר המשיב, בגרסתו האחרונה, כי חיפש קריסטל באיבר מינה של המתלוננת. ובאישום השני, מסר המשיב כי פנה אל המתלוננת על מנת "להתחיל איתה", אך מכחיש כי נגע בה.
6. כנגד המשיב קמה עילת מעצר מכוח סעיף 21(א)(1)(ב) לחוק סדר הדין הפלילי (סמכויות אכיפה – מעצרים) התשנ"ו 1996 (להלן: "החוק") שכן המשיב בהתנהגותו הוכיח שהוא מסוכן לציבור בכלל ולציבור הנשים בפרט, כאשר בצהרי יום ובעיבורה של עיר אינו נרתע מלהתנפל על עוברות אורח.
7. לחובת המשיב עבר פלילי הכולל ארבע הרשעות ובין היתר בעבירות של תקיפה, סחיטה באיומים, תקיפת שוטר בעת מילוי תפקידו, איומים, היזק לרכוש במזיד ותקיפה הגורמת חבלה של ממש.
8. **בנסיבות דנן אין חלופה שיש בה כדי להבטיח את מטרות המעצר, ועל כן מתבקש בית המשפט הנכבד להורות על מעצר המשיב עד לתום ההליכים המשפטיים נגדו.**

 **בר-און רנית, עו"ד**

 **סגן בכיר א' בפרקליטות מחוז תל אביב (פלילי)**

תל-אביב, ‏יא' באייר תשע"ט

 16 במאי 2019

כינוי למספר תיק 05/00002484/19

סימוכין 150090/2019